สวัสดีค่ะ คือ ดิฉันทานยาคุมดิออร่า 28 ย้อนศรค่ะ คือจากต้องทานเม็ดที่ 15 16 แต่ไปทานเม็ดที่ 21 20 แล้วประจำเดือนก็ไหลออกมาค่ะควรทานแผงใหม่ รึทานต่อค่ะ แล้วการทานย้อนศรทำให้ประจำเดือนมาก่อนทานเม็ดแป้งได้หรอค่ะ
สวัสดีค่ะ ยาคุมกำเนิดยี่ห้อดิออร์ร่า (Diora) ชนิด 28 เม็ด เป็นยาคุมกำเนิดชนิดที่มีฮอร์โมนเท่ากันในทุกเม็ด โดยเม็ดที่ 1-21 (สีขาว) เป็นเม็ดที่มีฮอร์โมน และเม็ดที่ 22-18 เป็นเม็ดที่ไม่มีฮอร์โมนหรือเม็ดแป้ง (สีเเหลือง) ดังนั้น การทานยาคุมในช่วงเม็ดที่ 1-21 สามารถนำเม็ดใดมาทานแทนกันก็ได้ ดังนั้น การทานยาเม็ดที่ 21 มา 20 แล้วไป 19 ย้อนศรไปนั้น ไม่ได้มีผลต่อประสิทธิภาพในการคุมกำเนิดแต่อย่างใดค่ะ หลังจากนี้ ก็ให้ทานเม็ดที่เป็นฮอร์โมนให้หมด แล้วทานเม็ดแป้งต่อ 7 เม็ดเช่นเดิมค่ะสำหรับเลือดที่ไหลออกมา อาจเป็นอาการเลือดออกกะปริดกะปรอยที่เกิดจากผลข้างเคียงของการทานยาคุมกำเนิดได้ หากเลือดที่ออกมีปริมาณไม่มาก และไม่มีปวดท้องน้อยรุนแรง ก็ไม่ได้อันตรายอะไรค่ะแต่หากไม่ได้ทานเม็ดที่ 15 16 แต่ได้ทานเม็ดที่ 20 21 แล้วทานเม็ดที่ 22 23 ต่อไปแล้ว ซึ่งเป็นเม็ดแป้ง ก็ย่อมจะมีเลือดออกมา เหมือนกับการที่เราทานยาคุมตามปกติครบแผงค่ะ ดังนั้น ในกรณีนี้ ให้เริ่มนำยาคุมแผงใหม่มาเริ่มต้นทานใหม่ต่อเลย ไม่ต้องทานยาแผงเก่าแล้วค่ะ